Neprosjtsjonnyj

Neprosjtsjonnyj (originaltittel: Непрощённый) er en russisk film fra 2018, regissert av Sarik Andreasjan.

Handling 
Vitalij Kaloyev arbeider som arkitekt i Moskva. Han er gift med Svetlana, og de har to barn Konstantin og Diana. En kveld forteller Vitalij at han har fått tilbud om å være med på et prosjekt i Barcelona. Før han reiser sin vei gir han Konstantin et nytt sjakk-brett, og Diana får et perle-kjede. Broren Yuri kjører ham til flyplassen. Ett år senere ber Vitalij sin kone og barna deres på ferie til Spania, og hun samtykker. Vitalij venter på familien sin på Barcelona internasjonale lufthavn. Men flyet som familien hans reiser med kolliderer i luften med et annet fly, i nærheten av den tyske byen Überlingen.

Peter Nielsen, som arbeider på et kontrolltårn, hadde jobbet på to forskjellige skjermer samtidig. Han fikk derfor ikke med seg hva som skjedde med de to flyene. Vitalij reiser snart til ulykkesstedet, hvor redningsarbeidere allerede arbeider. Han blir med for å hjelpe til under lete-arbeidet, og finner etter hvert Diana og Svetlanas kropper. En måned senere vender Vitalij tilbake til Moskva. Yuri og søsteren deres, Zoya, forsøker å hjelpe Vitalij etter tapet av familien hans. Han får høre om Peter Nielsen, og bestemmer seg for å møte ham. Vitalij får tilbud om erstatning, men han ønsker ikke penger.

Vitalij krever bare at selskapet skal si unnskyld, fordi han mener at de hadde drept familien hans. Besatt av å finne noen å klandre for dødsfallene til hans kone og barn, reiser Vitalij til Zürich. Han klarer å finne ut hvor Nielsen bor, og beordrer ham til å be om unnskyldning for å ha drept hans kone og datter. Men Nielsen beordrer ham i stedet til å gå sin vei. En rasende Vitalij knivstikker ham, og han dør av skadene. Vitalij blir kort tid senere arrestert av politiet, og dømt til fengsel. To år senere blir Vitalij løslatt, og han returnerer til Moskva.

Skuespillere 
 Dmitrij Nagijev som Vitalij Kalojev
 Marjan Avetisyan som Svetlana Kalojeva
 Artjom Shkljaev som Konstantin "Kostja" Kalojev
 Karina Kagramanjan som Diana Kalojeva
 Samvel Muzhikyan som Jurij Kalojev

Referanser

Eksterne lenker 

Russiske filmer
Filmer fra 2018